alexandrainst/scandi-wiki huggingface dataset:
Bjørn Breigutu

Bjørn Breigutu (født 25. april 1924, død 29. juni 2004) var en prisbelønt norsk filmmann.

Biografi 
Bjørn Breigutu var utdannet innen tegning ved Statens håndverks- og kunstindustriskole. Han jobbet for Norsk Film A/S på Jar utenfor Oslo fra 1946 og hadde sin første klipp i 1950
med Filmavisen. Etterhvert ble han Arne Skouens faste klipper. I alt klippet han 26 spillefilmer og regisserte over 60 kortfilmer. Som fagforeningsmann var han med på å starte Norsk Filmforbund.  Hans virke er beskrevet av Gunnar Iversen i  Portrett av en usynlig mann – Om Bjørn Breigutu og hans filmer (1989).

Priser 
 Statens filmstipend 1961, for studier i utlandet
 Amandaprisen 1985, den 1. hedersprisen
 Norsk Filmforbunds ærespris, 1993

Filmer 
 Kampen om tungtvannet 1948, medarbeider
 Døden er et kjærtegn 1949, skuespiller
 Brudebuketten 1953, regi og manus
 Aldri annet enn bråk 1954, klipp
 Det brenner i natt! 1955, klipp
 Fjols til fjells 1957, klipp
 Ni liv 1957, klipp
 Pastor Jarman kommer hjem 1958, klipp
 Herren og hans tjenere 1959, klipp
 Omringet 1960, klipp
 I faresonen 1961, regi
 Bussen 1961, klipp
 Hans Nielsen Hauge 1961, regi
 Kalde spor 1962, klipp
 Freske fraspark 1963, regi og manus
 Klokker i måneskinn 1964, klipp
 Pappa tar gull 1964, klipp
 Vaktpostene 1965, klipp
 Skrift i sne 1966, klipp
 Reisen til havet 1966, klipp
 Musikanter 1967, klipp
 An-Magritt 1969, klipp
 Solen 1970 kortfilm, regi
 Så de vant vår rett 1973 kortfilm om fraflyttingen av Dønnesfjorden
 Krypskyttere 1982, klipp
 Hockeyfeber 1983, klipp
 Orions Belte 1985, klipp
 Feldmann saken 1987, klipp
 Turnaround 1987, klipp
 Folk og røvere i Kardemomme by 1988, klipp

Referanser

Eksterne lenker 
 
  

Norske filmregissører
Norske skuespillere
Amandakomiteens Ærespris
Personer fra Oslo
Amandaprisen 1985
Fødsler i 1924
Dødsfall i 2004
Yoshimi Ozaki

Yoshimi Ozaki (født 1. juli 1981) er en japansk friidrettsutøver som konkurrerer i maraton.

Ozaki deltok i VM i halvmaraton i 2007 og kom på tredjeplass. Under VM 2009 i Berlin stilte hun opp i maraton, og tok sølvmedaljen bak kinesiske Bai Xue, med tiden 2:25.25.

Personlig rekord 
 Maraton – 2:23.30

Referanser

Eksterne lenker 
 

Japanske maratonløpere
Deltakere for Japan under Sommer-OL 2012
Friidrettsutøvere under Sommer-OL 2012
Fødsler i 1981
Shinji Takahira

Shinji Takahira (født 18. juli 1984 i Asahikawa) er en japansk friidrettsutøver som konkurrerer på sprintdistansene, hovedsakelig 200 meter.

Takahira deltok i OL 2004 der han ble nummer fem i forsøksheatet, og ikke gikk videre til kvartfinalen. Han deltok også i VM 2005 i Helsingfors, der han også ble slått ut i forsøksheatet.

Takahira deltok også i VM 2007 i Osaka, der han løp på 20,77 og ble nummer 7 i kvartfinalen, ikke raskt nok til å nå en semifinale. I OL 2008 i Beijing ble han utslått i kvartfinalen. Han fikk imidlertid bronse på stafetten på 4 x 100 meter, sammen med Naoki Tsukahara, Shingo Suetsugu og Nobuharu Asahara.

Personlige rekorder 
 100 meter – 10,29
 200 meter – 20,35

Referanser

Eksterne lenker 
 

Japanske sprintere
Olympiske bronsemedaljevinnere for Japan
Medaljevinnere under Sommer-OL 2008
Deltakere for Japan under Sommer-OL 2008
Friidrettsutøvere under Sommer-OL 2008
Deltakere for Bahamas under Sommer-OL 2012
Friidrettsutøvere under Sommer-OL 2012
Fødsler i 1984
Ørjan Hopen

Ørjan Hopen (født 19. mars 1992) er en norsk fotballspiller som spiller for den norske klubben Funnefoss/Vormsund Idrettslag. 

Han er sønn av tidligere Sogndalspiller Arild Hopen. Hopen fikk sitt gjennombrudd i 2011-sesongen for Sogndal, og gjorde seg bemerket i Tippeligaen med sin skuddsikre venstrefot.

Referanser

Eksterne lenker 
 
 
  Ørjan Hopen til Bryne FK på lån

Norske fotballspillere
Fotballspillere for Sogndal Fotball
Fotballspillere for Levanger FK
Fotballspillere for Nest-Sotra
Fotballspillere for Bryne FK
Personer fra Sogndal kommune
Junko Asari

Junko Asari (japansk: 浅利純子, født 22. september 1969) er en japansk tidligere friidrettsutøver (maratonløper).

Asari ble verdensmester i maraton under VM 1993 i Stuttgart. I tillegg deltok Asari under OL 1996 der hun ble nr. 17. Asari har også vunnet Tokyo maraton to ganger.

Asaris personlige rekord på maraton er 2.26.10 fra Osaka i 1994.

Referanser

Eksterne lenker 
 

Japanske maratonløpere
Friidrettsutøvere under Sommer-OL 1996
Deltakere for Japan under Sommer-OL 1996
Verdensmestere i friidrett
Deltakere for Japan under VM i friidrett 1993
Deltakere for Japan under VM i friidrett 1999
Innocent Egbunike

Innocent Ejima Egbunike (født 30. november 1961) er en nigeriansk tidligere sprinter, best kjent som sølvvinner på 400 meter i VM 1987, samt bronsemedaljør på 4 x 400 meter fra OL 1984.

Hans personlige rekord på 200 meter, 20,43 ble, ble satt da han vant Universiaden i 1983.

Annet 
Egbunike er trener for Angelo Taylor, gullvinner i 2008-OL (400 meter hekk).

Personlige rekorder 
 100 meter – 10,15 s (1984)
 200 meter – 20,42 s (1983)
 400 meter – 44,17 s (1987)    
 800 meter – 1.51,1 m (1986)

Referanser

Eksterne lenker 
 

Nigerianske sprintere
Olympiske bronsemedaljevinnere for Nigeria
Afrikamestere i friidrett for Nigeria
Afrikamesterskap-sølvmedaljevinnere i friidrett for Nigeria
Medaljevinnere under Sommer-OL 1984
Deltakere for Nigeria under Sommer-OL 1984
Friidrettsutøvere under Sommer-OL 1984
Deltakere for Nigeria under Sommer-OL 1988
Friidrettsutøvere under Sommer-OL 1988
Deltakere for Nigeria under Sommer-OL 1992
Friidrettsutøvere under Sommer-OL 1992
Deltakere for Nigeria under VM i friidrett 1987
Deltakere for Nigeria under Afrikamesterskapet i friidrett 1984
Deltakere for Nigeria under Afrikamesterskapet i friidrett 1985
Deltakere for Nigeria under Afrikamesterskapet i friidrett 1988
Deltakere for Nigeria under VM i friidrett 1983
Peter Elliott

Peter Elliott (født 9. oktober 1962 i Rotherham, Yorkshire) er en engelsk tidligere friidrettsutøver som representerte Storbritannia internasjonalt.

Karrierens høydepunkt er sølvmedaljen på 1500 meter fra OL 1988, etterfulgt av sølvmedaljen på 800 meter fra VM 1987.

Det noe bemerkesesverdige med Elliot's karriere er at han hadde en fulltidsstilling utenom.

Referanser

Eksterne lenker 
 

Britiske mellomdistanseløpere
Olympiske sølvmedaljevinnere for Storbritannia
VM-sølvmedaljevinnere i friidrett for Storbritannia
Gullmedaljevinnere under samveldelekene for England
Deltakere for England under Samveldelekene 1986
Friidrettsutøvere under Samveldelekene 1986
Medaljevinnere under Sommer-OL 1988
Deltakere for Storbritannia under Sommer-OL 1988
Friidrettsutøvere under Sommer-OL 1988
Deltakere for Storbritannia under VM i friidrett 1987
Deltakere for England under Samveldelekene 1990
Friidrettsutøvere under Samveldelekene 1990
José Barbosa

José Luíz Barbosa (født 27. mai 1961 i Três Lagoas) er en brasiliansk tidligere mellomdistanseløper, som vant sølvmedalje på 800 meter i VM 1991 i Tokyo. Noen uker før mesterskapet hadde han vunnet distansen under et stort stevne i Zürich, og var favoritt før VM, men måtte se seg slått av kenyanske Billy Konchellah.

Karrierens raskeste 800 meter, 1.43,08 i Rieti, ble gjennomført kun kort tid etter Tokyo-VM.

Referanser

Eksterne lenker 
 

Brasilianske mellomdistanseløpere
Personer fra Três Lagoas
Deltakere for Brasil under Sommer-OL 1984
Friidrettsutøvere under Sommer-OL 1984
Deltakere for Brasil under Sommer-OL 1988
Friidrettsutøvere under Sommer-OL 1988
Deltakere for Brasil under Sommer-OL 1992
Friidrettsutøvere under Sommer-OL 1992
Deltakere for Brasil under Sommer-OL 1996
Friidrettsutøvere under Sommer-OL 1996
Deltakere for Brasil under VM i friidrett 1987
Fødsler i 1961
Halvor Løvold

Halvor Løvold (født 14. mai 1875 på Røed i Øyestad, død 20. oktober 1950) var en norsk stortingsrepresentant og ordfører for partiet Høyre.

Løvold var sønn av kjøpmann Thomas Løvold (1836–1924) og Birgithe Jensen (1844–1924), og tok utdannelse som sjøoffiser i 1896. Han tjenestegjorde i Marinestyret fra 1902 til 1907 og var kaptein i marinen fra 1904 til 1919. Han satt som administrerende direktør i Arendals Dampskibsselskab fra 1907 til 1945.

Han ble utnevnt til ridder av St. Olavs Orden.

Stortingsaktivitet 
 1916–1918: Representant Arendal og Grimstad
 1931–1933: Representant for kjøpstedene i Telemark og Aust-Agder

Fagkomiteer 
 1916–1918: Medlem i Militærkomiteen
 1931–1933: Medlem i Vei- og jernbanekomiteen

Lokalpolitikk 
 1922–1925: Medlem Arendal bystyre
 1925: Ordfører i Arendal 
 1925–1928: Medlem Arendal bystyre
 1928–1931: Medlem Arendal bystyre
 1931–1934: Medlem Arendal bystyre

Se også 
 Liste over ordførere i Arendal

Referanser

Kilder
 Stortingsbiografi

Eksterne lenker 
 

Stortingsrepresentanter 1916–1918
Stortingsrepresentanter 1931–1933
Stortingsrepresentanter fra Høyre
Stortingsrepresentanter for Arendal og Grimstad
Stortingsrepresentanter for kjøpstedene i Telemark og Aust-Agder
Høyre-ordførere i Aust-Agder
Ordførere i Arendal
Offiserer i Sjøforsvaret
Riddere av St. Olavs Orden
Personer fra Arendal kommune
Domingos Castro

Domingos Silva Castro (født 22. november 1963 i Guimarães) er en portugisisk tidligere friidrettsutøver (langdistanseløper), best kjent for å ha vunnet sølvmedalje på 5000 meter under VM 1987 i Roma. I tillegg har han seirer i Paris Marathon (1995), på 2.10.06 og Rotterdam Marathon (1997), på karrierens bestetid, 2.07.51.

Referanser

Eksterne lenker 
 

Portugisiske langdistanseløpere
Portugisiske maratonløpere
VM-sølvmedaljevinnere i friidrett for Portugal
Deltakere for Portugal under Sommer-OL 1988
Friidrettsutøvere under Sommer-OL 1988
Deltakere for Portugal under Sommer-OL 1992
Friidrettsutøvere under Sommer-OL 1992
Deltakere for Portugal under Sommer-OL 1996
Friidrettsutøvere under Sommer-OL 1996
Deltakere for Portugal under Sommer-OL 2000
Friidrettsutøvere under Sommer-OL 2000
Deltakere for Portugal under VM i friidrett 1987
Fødsler i 1963
Ahmed Salah

Hussein Ahmed Salah (arabisk: حسين أحمد صلاح; født 31. desember 1956 i Ali Sabieh) er en djiboutisk tidligere maratonløper, best kjent for å ha vunnet bronsemedalje under OL 1988, samt sølvmedaljer i VM (1987 og 1991). I tillegg har han seier fra «IAAF World Marathon Cup» (1985).

Salah har en personlig rekord på 2.07,07 fra april 1988 i Rotterdam. Dette er også den nasjonale rekorden. Han har også nasjonal rekord på 10 000 meter, 28.17,4.

Referanser

Eksterne lenker 
 

Djiboutiske maratonløpere
Olympiske bronsemedaljevinnere for Djibouti
Deltakere for Djibouti under Sommer-OL 1984
Friidrettsutøvere under Sommer-OL 1984
Medaljevinnere under Sommer-OL 1988
Deltakere for Djibouti under Sommer-OL 1988
Friidrettsutøvere under Sommer-OL 1988
Deltakere for Djibouti under Sommer-OL 1992
Friidrettsutøvere under Sommer-OL 1992
Deltakere for Djibouti under Sommer-OL 1996
Friidrettsutøvere under Sommer-OL 1996
Personer etter føde- eller oppvekststed i Djibouti
Deltakere for Djibouti under VM i friidrett 1987
Deltakere for Djibouti under VM i friidrett 1991
Deltakere for Djibouti under VM i friidrett 1983
Olli-Pekka Karjalainen

Olli-Pekka Karjalainen (født 7. mars 1980 i Töysä) er en finsk friidrettsutøver som konkurrerer i sleggekast.

Karjalainen ble juniorverdensmester i 1998 og satte samtidig juniorverdensrekord med 78,33 meter.

Karjalainen var i finalen under VM 1999 og kom på ellevteplass. En plass høyere kom han i VM 2001. Han var også med under OL 2004 i Athen, men han kvalifiserte seg ikke til finalen.

Han ble opprinnelig nummer fem i VM på hjemmebane i 2005, men to av medaljevinnerne er i ettertid blitt diskvalifisert for doping slik at Karjalainen rykket fram til bronseplass. Året etter tok han sin andre mesterskapsmedalje under EM 2006 i Göteborg. Han kastet 80,84 og tok sølv. I VM 2007 i Osaka ble han nummer ni, og året etter ble han sjettemann i OL i Beijing.

Personlig rekord 
 83,30 (Lahtis 2004)

Referanser

Eksterne lenker 
 

Finske sleggekastere
Europamestere i friidrett for Finland
VM-bronsemedaljevinnere i friidrett for Finland
Deltakere for Finland under Sommer-OL 2000
Friidrettsutøvere under Sommer-OL 2000
Deltakere for Finland under Sommer-OL 2004
Friidrettsutøvere under Sommer-OL 2004
Deltakere for Finland under Sommer-OL 2008
Friidrettsutøvere under Sommer-OL 2008
Deltakere for Finland under VM i friidrett 2005
Fødsler i 1980
Deltakere for Finland under EM i friidrett 2006
Deltakere for Finland under EM i friidrett 2010
Deltakere for Finland under EM i friidrett 2012
Heracles Almelo

Heracles Almelo (normalt bare kjent som Heracles) er en nederlandsk fotballklubb fra Almelo i provinsen Overijssel. Heracles Almelo ble grunnlagt den 3. mai 1903, har vunnet Eredivisie to ganger i henholdsvis 1927 og i 1947. Klubben spiller sine hjemmekamper på Erve Asito.

Meritter 
 Eredivisie (2): 1927 og 1947

Kjente spillere med tilknytning til klubben 
  Diego Biseswar
  Henk ten Cate
  Rob Friend
  Ragnar Klavan
  Dick Kooijman
  Kai Michalke
  Martin Pieckenhagen
  Martin Christensen

Referanser

Eksterne lenker 
 

Fotballag i Nederland
Fotballag etablert i 1903
Overijssel
1903 i Nederland
DS «Kværnes» (1906)

Denne artikkelen omhandler dampskipet fra 1906. For andre fartøy med samme navn, se Kvernes (skip).

DS «Kværnes» var et lokalruteskip bygd i 1906 ved Kristiansund Mekaniske Verksted. Skipet ble overlevert rederiet Kværnes og Grip Dampskibsselskab, og gikk i lokalrute mellom Kristiansund, Averøy og Grip på Nordmøre. I 1920 ble skipet overtatt av det nyopprettede fylkesrederiet Møre Fylkes Ruteselskap (MFR) som i 1947 skiftet navn til Møre og Romsdal Fylkesbåtar (MRF). DS «Kværnes» ble som MRFs siste dampskip solgt til opphugging i 1959. I hele sin karriere gikk skipet i lokalruter i Møre og Romsdal.

Historie 
Rederiet Kværnes og Grip Dampskibsselskab ble stiftet i 1894 av bygdefolk på Averøy og Grip. I 1895 ble DS «Kværnes» anskaffet, men viste seg etterhvert for liten til oppgaven. I 1906 ble et nytt og større skip levert, og dette nybygget overtok navnet «Kværnes» (gamle «Kværnes» ble omdøpt og solgt samme år). Nye DS «Kværnes» overtok ruten mellom Kristiansund, Grip, Averøy og Svanviken på Eide. I 1920 ble Kværnes og Grip Dampskibsselskabs to skip overtatt av det nyopprettede fylkesrederiet Møre Fylkes Ruteselskap.

DS «Kværnes» slapp uskadet fra krigshandlingene i april 1940, og fortsatte i rute under hele andre verdenskrig. I 1947 skiftet Møre Fylkes Ruteselskap navn til Møre og Romsdal Fylkesbåtar (MRF). I 1959 var hun det siste dampskipet i MRFs flåte da hun ble solgt til Arendals Skibsophugningscompagni for å hugges opp.

Tidslinje 
 1906: – Overlevert fra Kristiansund Mekaniske Verksted til Kværnes og Grip Dampskibsselskab.
 1920: – Overtatt av Møre Fylkes Ruteselskap (MFR).
 1947: – Eierselskapet skiftet navn til Møre og Romsdal Fylkesbåtar (MRF).
 1959: – Solgt til Arendals Skibsophugningscompagni for hugging.

Skipet 
DS «Kværnes»' tonnasje var ved levering 133 bruttoregistertonn. Fremdriften ble besørget av en dampmaskin som drev en propell. Skipet var sertifisert for 200 passasjerer.

Se også 
 Flåteliste for MRF

Litteratur 
 Ulstein, Ragnar (1995): Om samferdsel i Møre og Romsdal – Del I: Som skyttel i vev. Utgitt av Møre og Romsdal Fylkesbåtar. ISBN 82-90393-76-8
 Torvik, Arne Inge (2000): Om samferdsel i Møre og Romsdal – Del II: Samfunn og ferdsel. Utgitt av Møre og Romsdal Fylkesbåtar. ISBN 82-7955-020-8

Norske dampskip
Sjøfart i Møre og Romsdal
Hjemmeflåten
Skip fra 1906
1906 i Norge
Skip sluttseilt 1959
Skip bygget i Norge
Artikler i sjøfart-prosjektet
Dunham

Dunham er et etternavn av engelsk opprinnelse. Kjente personer:

 Ann Dunham, antropolog, mor til Barack Obama
 Madelyn Lee Payne Dunham og Stanley Armour Dunham, besteforeldre til president Barack Obama som oppdro ham i Honolulu, Hawaii
 James L. Ritchie-Dunham, amerikansk psykolog
 Jason Dunham, mottager av Marine Corps Medal of Honor
 Jeff Dunham, amerikansk ventriloquist og komiker
 Katherine Dunham, amerikansk koreograf
 Sir Kingsley Charles Dunham, britisk geolog
 Mike Dunham, amerikansk ishockeyspiller

Etternavn
Revin vannkraftverk

Revin vannkraftverk er et vannkraftverk i Ardennene på elva Meuse ved byen Revin i nordlige Frankrike. Anlegget ligger 30 km nord for Charleville-Mezieres i departementet Ardennes. Dette er et såkalt pumpekraftverk med installert vannkrafteffekt på 800 MW produksjonskapasitet. 

Vannkraftverk i Frankrike
Pumpekraftverk i Frankrike
Ardennes
Byggverk i Grand Est
Pavlo Tarnovetskij

Pavel Grigorijevitsj Tarnovetskij (ukrainsk; Павло Георгійович Тарновецький, født 22. februar 1961 i Lipetsk) er en ukrainsk tidligere mangekjemper som konkurrerte for Sovjetunionen.

Han vant bronsemedalje i tikamp i VM 1987 i Roma, med 8375 poeng. Denne prestasjonen plasserte han som nummer tre på verdensstatistikken det året.

Referanser

Eksterne lenker 
 

Sovjetiske mangekjempere
Ukrainske mangekjempere
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Deltakere under VM i friidrett 1987
Fødsler i 1961
Kirsten Emmelmann

Kirsten Emmelmann (født som Siemon 19. april 1961 i Warnemünde, Mecklenburg-Vorpommern) er en tysk tidligere friidrettsutøver som representerte Øst-Tyskland på 400 meter. Hennes største suksess kom i VM 1987 i Roma med gull på langstafetten og sølv på 400 meter. Under OL 1988 i Seoul ble det en ny bronsemedalje på stafetten.

Referanser

Eksterne lenker 
 

Tyske sprintere
Medaljevinnere under Sommer-OL 1988
Deltakere for Øst-Tyskland under Sommer-OL 1988
Friidrettsutøvere under Sommer-OL 1988
Verdensmestere i friidrett
Europamestere i friidrett
Deltakere under VM i friidrett 1987
Fødsler i 1961
Deltakere for Øst-Tyskland under EM i friidrett 1986
Deltakere for Øst-Tyskland under EM i friidrett 1982
Podabrus

se tekst i artikkelen

Podabrus er en slekt av biller i delgruppen (underfamilien) «storbløtvinger» i familiegruppen bløtvinger.

Utbredelse  
Podabrus finnes i Europa og Asia. En art er registrert fra Norge.

Utseende 
Podabrus er vanligvis mellom 8-15 mm lange. Hodet er i bakkant innsnøret slik at det framkommer en tydelig hals. Fasettøynene er tydelig framstående. Palpenes (munnføtter) endeledd er knivformet og ikke smalt, ovalt. Brystskjoldets (pronotum) har en bred innbuktning i hele dens bakkant, samt at bakhjørnene er tannformet og utstående. Dekkvingene skjuler hele bakkroppen.

Levevis 
Podabrus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  Larvene lever som predatore (rovdyr).

Systematisk inndeling med europeiske arter 
Oversikten har med europeiske arter.

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie «storbløtvinger» (Cantharinae) 
 slekten Podabrus Westwood, 1838  
 Podabrus alpinus (Paykull, 1798) – finnes i Norge
 Podabrus annulatus (Mannerheim 1825)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Podabrus - Fauna Europaea - engelskspråklig
 Norsk entomologisk forening

Bløtvinger
NEC Nijmegen

Nijmegen Eendracht Combinatie (normalt bare kjent som NEC eller NEC Nijmegen) er en nederlandsk fotballklubb fra Nijmegen i provinsen Gelderland. NEC Nijmegen ble grunnlagt den 15. november 1900, men har ikke vunnet en større turnering eller cup annet enn andreplasser i KNVB Cup i henholdsvis 1973, 1983, 1994, og 2000. Klubben spiller sine hjemmekamper på Stadion de Goffert.

Spillerstall 
Oppdatert 4. november 2022.

Utlånte spillere

Kjente spillere med tilknytning til klubben

Referanser

Eksterne lenker 
 

Fotballag i Nederland
Fotballag etablert i 1900
Gelderland
1900 i Nederland
Balansesans

Balansesansen er  en sans som forteller dyr og mennesker hvilken stilling kroppen har i forhold til tyngdekraften. På den måten kan kroppen holdes oppreist når en står, går eller løper. Sansen er avhengig av flere organer: labyrinten i det indre øret, øynene, føleceller i musklene, og følelsen i huden.

Denne sansen blir utfylt av den kinestetiske sansen som forteller individer hvordan kropp og lemmer befinner seg i forhold til hverandre. Denne sansen blir brukt dersom en kommer ut av balanse, men også dersom en beveger seg i mørke. Proprioseptoriske nervesentra registrerer fortløpende enhver bevegelse som skjer, slik at hjernen kan danne seg et bilde av dette. 

En vanlig enkel test for å undersøke dette er å lukke øynene og ta på nesetippen, mens balanse testes ved at en står på en fot av gangen. En annen enkel balansetest er Rombergs test.

Sanser

sl:Ravnotežje
yi:באלאנץ
Hans Moser

Hans Moser (født 19. januar 1901, død 18. november 1974) var en sveitsisk rytter som deltok i de olympiske leker i 1936 i Berlin og 1948 i London.

Moser ble olympisk mester i dressur under Sommer-OL 1948 i London. Med hesten «Hummer» vant han den individuelle konkurransen i dressur foran franske  André Jousseaume på «Harpagon».

OL-medaljer 
 1948  London -  Gull i hestesport, dressur

Eksterne lenker 
 

Sveitsiske ryttere
Deltakere for Sveits under Sommer-OL 1936
Ryttere under Sommer-OL 1936
Medaljevinnere under Sommer-OL 1948
Deltakere for Sveits under Sommer-OL 1948
Ryttere under Sommer-OL 1948
Olympiske mestere for Sveits
Personer fra kanton Bern
Olympiske medaljevinnere i hestesport
Podistra

se tekst i artikkelen

Podistra er en slekt av biller i delgruppen (underfamilien) «storbløtvinger» i familiegruppen bløtvinger.

Utbredelse  
Podistra finnes i Europa og Asia, to arter er registrert fra Norge.

Utseende 
Podistra er vanligvis mellom 5-15 mm lange. De fleste er gulbrune arter. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har ingen innbuktning i bakkanten og har en overflate som ikke er grovt rynket eller punktert. Leggene på mellom- og bakbeina er vanligvis krummet inn mot kroppen. Dekkvingene skjuler hele bakkroppen og har ganske lang oppstående behåring.

Levevis 
Podistra tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).

Systematisk inndeling med europeiske arter 
Oversikten har med europeiske arter. Slekten er hos Fauna Europaea plassert som underslekt av Podistra, mens den andre steder står som egen slekt.

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie «storbløtvinger» (Cantharinae) 
 Slekten Podistra (Motschulsky 1839) [syn.: Absidia Mulsant, 1863] 
 Podistra pentheri Ganglbauer 1922 [syn.: Absidia pentheri ] – ikke i Norden
 Podistra rufotestacea (Letzner, 1845) [syn.: Absidia rufotestacea ]
 Podistra schoenherri (Dejean, 1837) [syn.: Absidia schoenherri / Absidia pilosa ]
 Podistra birnbacheri Krauss 1894
 Podistra rupicola Kiesenwetter 1863
 Podistra prolixa (Maerkel 1852)
 Podistra nonveilleri Müller 1946

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 38. ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Absidia - Fauna Europaea - engelskspråklig
 Norsk entomologisk forening

Bløtvinger
Biller formelt beskrevet i 1839